system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Alexandr Mojaiski?
assistant
Alexandr Fiodorovici Mojaiski (în limba rusă Алекса́ндр Фёдорович Можа́йский; 21 martie (stil nou) /9 martie (stil vechi) 1825 – Rocensalm (în limba rusă Роченсальм ), azi Kotka, Finlanda — 1 aprilie  (stil nou) /20 martie  (stil vechi)  1890 Sankt Peterburg), a fost un ofițer din Marina Imperială Rusă, pionier al aviației, cercetător și proiectant în domeniul zborului cu aparate de zbor mai grele decât aerul. Mojaiski a dezvoltat concepte cu privire la zborul cu aparate mai grele decât aerul cu 20 de ani înaintea fraților Wright. În 1884, monoplanul lui Mojaiski a făcut ceea ce este considerat a fi un "salt" de 20 – 30 de metri, fiind propulsat cu ajutorul unui motor. Realizarea sa este considerată diferită de cea a fraților Wright datorită faptului că proiectul s-a bazat mai degrabă pe o rampă de lansare decât pe aripi pentru a crea portanța. Această concluzie este sprijinită de faptul că aripilor aparatului lui Mojaiski le lipsea curbura necesară pentru a genera forța portantă. Deși este posibil ca aripile monoplanului lui Mojaiski să fi încetinit mișcarea descendentă a aparatului, este imposibil ca ele să fi fost capabile să asigure mișcarea în sus, în condițiile lipsei unghiului de atac specific aripilor moderne și, de asemenea, a lipsei unui motor care să asigure o forță de tracțiune corespunzătoare. Deși propagandiștii sovietici au accentuat în mod deosebit rolul lui Mojaiski în istoria aviației, afirmând că saltul său a fost primul zbor mecanic, realizările lui Mojaiski au fost cele posibile la timpul său, în special în domeniile propulsiei și controlului zborului, fiind limitate de tehnologiile disponibile la momentul respectiv.

Vezi și 

 Prima mașină zburătoare

Legături externe 

 Flying Machines - Aleksandr Fyodorovich Mozhaiski
 schoolnet Alexander Mozhaiski 
 The Pioneers : An Anthology : Alexandr Fyodorovich Mozhaisky 

Ingineri de aviație
Inventatori ruși
Nașteri în 1825
Decese în 1890
Eponime ale asteroizilor